text: আইসক্রিমে ওষুধ মিশিয়ে মেয়েকে হত্যা, মায়ের আত্মহত্যার চেষ্টা || মহানগর সময় || Somoynews.tv
  ১৭-০৬-২০১৯, ১৬:২৪
  রাজধানীর মুগদায় সাড়ে তিন বছরের মেয়েকে আইসক্রিমের সঙ্গে ঘুমের ওষুধ খাইয়ে হত্যা করার অভিযোগ উঠেছে এক মায়ের বিরুদ্ধে। মেয়েকে হত্যার পর আত্মহত্যার চেষ্টা করেন সেই মা। তবে শিশুটি মারা গেলেও মা বর্তমানে মুগদা হাসপাতালে চিকিৎসাধীন।
  রোববার (১৬ জুন) রাতে মুগদার মানিকনগর এলাকায় এ ঘটনা ঘটে। আত্মহত্যা চেষ্টাকারী ওই মায়ের নাম রোকসানা আক্তার রুবি (৩২)। ।
  পুলিশের মুগদা থানার ভারপ্রাপ্ত কর্মকর্তা (ওসি) প্রলয় কুমার সাহা বিষয়টি নিশ্চিত করে বলেন, শিশু রোজার বাবা মারা গেছে। এরপর থেকে শিশুটিকে নিয়ে রুবি মুগদা এলাকায় থাকেন।
  প্রাথমিক তদন্তে জানা গেছে, রোববার রাতে রোকসানা তার মেয়েকে আইসক্রিমের সঙ্গে ঘুমের ওষুধ মিশিয়ে খাওয়ান। এতে শিশুটির মৃত্যু হয়। পরে রোকসানা আত্মহত্যার চেষ্টা করেন। রোকসানা হাসপাতালে চিকিৎসাধীন। তবে তিনি এখন ভালো আছেন। তিনি কেন এমন ঘটনা ঘটিয়েছেন বিষয়টি জানার চেষ্টা চলছে।